Нобэ
Черногорием егъэлъапIэ къэрал щхьэхуит щыхъуа махуэр.
1864 гъэм Урысейм япэ зоологие хадэр къыщызэIуахащ.
1869 гъэм Курск — Харьков — Азов гъущI гъуэгум мафIэгухэр ирикIуэу щIа-дзащ.
1907 гъэм ЕтIуанэ Къэ-рал Думэр зэбграутIыпщыкIыжащ.
1917 гъэм Советхэм я япэ съездыр къызэIуахащ.
1918 гъэм ЦIыхубэ комиссархэм я советым унафэ къищтащ «Третьяковым и галереер къэрал мылъкуу къэлъытэным теухуауэ».
1930 гъэм къэралым Лэжьыгъэмрэ зыхъумэжынымкIэ и советым унафэ къищтащ Беломор-Балтие кIэнауэр щIыным теухуауэ.
1943 гъэм Налшык лы комбинатыр зэфIэгъэувэжын яухащ.
1992 гъэм Урысей Федерацэм ШынагъуэншагъэмкIэ совет къыщызэрагъэпэщащ.
Совет нейрохирург цIэрыIуэ, СССР-м медицинэ щIэныгъэхэмкIэ и академием и япэ президенту, абы и академикыу щыта, Социалист Лэжьыгъэм и ЛIыхъужь Бурденкэ Николай къызэралъхурэ илъэси 140-рэ ирокъу.
Совет режиссёр, СССР-м и цIыхубэ артист, Социалист Лэжьыгъэм и ЛIыхъужь Герасимов Сергей къызэралъхурэ илъэси 110-рэ ирокъу. Абы и цIэр зэрехьэ КинематографиемкIэ урысейпсо къэрал университетым.
Кубэм и Къэрал советымрэ и Министрхэм я советымрэ я унафэщI, Кубэм и компартым и ЦК-м и япэ секретарь Кастрэ Раул и ныбжьыр илъэс 85-рэ ирокъу.
Биологие щIэныгъэхэм я доктор, профессор, сабийхэм папщIэ тхылъ куэд къыдэзыгъэкIа тхакIуэ Тамбий Александр и ныбжьыр илъэс 81-рэ ирокъу.
Публицист, КъБР-м щIыхь зиIэ и журналист, «Адыгэ псалъэ» газетым и обозреватель Шал Мухьэмэд и ныбжьыр илъэс 68-рэ ирокъу.
Радиожурналист, Урысей артиадэм и лауреат Багъэтыр Нинэ къыщалъхуа махуэщ.
КъБР-м щIыхь зиIэ и ухуакIуэ Ещтрэч СулътIан и ныбжьыр илъэс 58-рэ ирокъу.
Кубаным и къэрал, политикэ лэжьакIуэ, Успенскэ районымрэ Армавир къалэмрэ я Iэтащхьэу, Краснодар крайм и губернаторым и япэ къуэдзэу щыта, УФ-м мэкъумэш хозяйствэмкIэ и министрым и къуэдзэ Хьэту Жамболэт и ныбжьыр илъэс 54-рэ ирокъу.
Атлетикэ псынщIэм щиIэ зэфIэкIхэмкIэ дуней псом цIэрыIуэ щыхъуа, Олимп Джэгухэм тIэунейрэ щытекIуа Исинбаевэ Еленэ и ныбжьыр илъэс 34-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градус 17 — 18, жэщым градус 13 — 15 щыхъунущ.
